Source: https://www.zakonypreludi.sk/zz/1968-13
Timestamp: 2020-08-03 12:19:45+00:00

Document:
13/1968 Zb. Vyhláška Ministerstva vnútorného obchodu, ktorou sa vyhlasujú pravidlá obchodného podnikania | Aktuálne znenie
Vyhláška č. 13/1968 Zb.Vyhláška Ministerstva vnútorného obchodu, ktorou sa vyhlasujú pravidlá obchodného podnikania
Platnosť od 15.02.1968 do31.03.1982
Účinnosť od 15.02.1968 do31.03.1982
Zrušený 130/1981 Zb.
§ 1 - Rozsah obchodného podnikania socialistických organizácií
§ 2 - Zriaďovanie predajní a prevádzkární
§ 3 - Povinnosti organizácie pri obchodnom podnikaní
§ 4 - Stánkový, ambulantný a iný príležitostný predaj
§ 5 - Reklamácie občanov
§ 6 - Predaj tovaru občanmi
§ 7 - Dozor okresného národného výboru
Aktuálne znenie 15.02.1968 - 31.03.1982
(1) Socialistické organizácie môžu na celom území štátu vykonávať maloobchodnú činnosť alebo veľkoobchodnú činnosť (vrátane verejného stravovania a ubytovania) v rozsahu určenom v zakladacej listine.
(2) V zakladacej listine*) vymedzené oprávnenie
a) na obchodnú činnosť zahŕňa i právo nakúpený tovar upravovať, inak pre predaj spracúvať, vykonávať doplnkové služby, obstarávať servis a opravy predaného tovaru;
b) na služby zahŕňa i právo vykonávať doplnkový predaj;
c) na výrobnú činnosť zahŕňa popri vykonávaní bežného servisu i právo, aby organizácia vo vlastnej maloobchodnej sieti predávala okrem tovaru, ktorý sama vyrobila, aj jeho súčiastky s príslušenstvom, ako aj tovar, ktorý síce sama nevyrobila, ale ktorý sa s ním obvykle predáva alebo užíva, alebo ktorý umožňuje jeho lepšie využitie.
(3) Osobitné predpisy**) ustanovujú, na ktorý druh obchodnej činnosti treba osobitný súhlas.
(1) Pri schvaľovaní rozmiestnenia predajní a prevádzkární môže miestny (mestský) národný výbor určiť požiadavky na základný sortiment a technickú vybavenosť.
(2) Pre schvaľovanie prevádzky po hygienickej, bezpečnostnej, požiarnej a stavebnej stránke platia osobitné predpisy.
(1) Organizácia je povinná označiť predajňu (prevádzkáreň, stánok, príp. zariadenie predaja) obchodným názvom a na vchode alebo na vstupných dverách uviesť presný názov a adresu riadiacej organizácie, meno zodpovedného vedúceho, čas predaja, a ak ide o závod verejného stravovania (ubytovania), aj cenovú skupinu.
(2) Pri obchodnom podnikaní organizácia nesmie uvádzať nepravdivé alebo skreslené údaje o predávanom tovare (skreslené údaje o jeho kvalite, funkcii alebo výkone), nesprávne označovať jeho pôvod a značky, rozširovať údaje, ktoré sú spôsobilé oklamať občanov a získať organizácii na úkor ostatných organizácií prednosť alebo akékoľvek výhody, a predávať tovar na mieste, ktoré na to nie je určené.
(1) Občania môžu predávať poľnohospodárske produkty z vlastnej rastlinnej a živočíšnej produkcie, pokiaľ osobitné predpisy*) neustanovujú inak, ako aj lesné plody.
(2) Po domácky vyrábaný alebo spracúvaný tovar občania môžu predávať na základe povolenia miestneho (mestského) národného výboru, v ktorom sa určia aj podmienky a rozsah predaja. Toto povolenie platí pre územný obvod miestneho (mestského) národného výboru, ktorý ho vydal.
(3) Priekupníctvo a podomový obchod nie sú dovolené.
*) Štátne organizácie v zriaďovacej listine, družstevné organizácie v zriaďovacej listine alebo v stanovách a spoločenské organizácie v štatúte alebo organizačnom poriadku.
**) Vyhláška č. 124/1961 Zb. o strelných zbraniach a strelive,
*) Vyhláška č. 48/1963 Zb. o domácich zakáľačkách ošípaných, povinnom odpredaji masti a nákupe krupónov z týchto zakáľačiek v znení vyhlášky č. 100/1965 Zb.,

References: § 1

§ 2

§ 3

§ 4

§ 5

§ 6

§ 7